การประกอบธุรกิจของแต่ละผลิตภัณฑ์

ลักษณะผลิตภัณฑ์และการให้บริการ

1. PHATRA FLEET LEASING (PFL) : ได้แก่ การบริการให้ ”เช่า”
ยานพาหนะประเภทรถยนต์นั่ง และรถยนต์เพื่อการพาณิชย์
ภายใต้สัญญาเช่าที่มีความเหมาะสมกับบริการต่าง ๆ ได้แก่ การจดทะเบียนและต่อภาษีรถยนต์
การจัดทำประกันภัยรถยนต์ประเภท 1 การจัดการซ่อมบำรุงรถยนต์
และบริการรถยนต์ทดแทนชั่วคราว ให้ลูกค้าเลือกใช้ได้ตามความเหมาะสม
โดยมีแนวทางในการดำเนินงานในลักษณะเป็นผู้ทำธุรกิจร่วมกับลูกค้า
พร้อมจะให้คำแนะนำและหาแนวทางที่เหมาะสม สอดคล้องกับความต้องการใช้รถยนต์ของลูกค้า
เพื่อให้ลูกค้าใช้บริการยานพาหนะได้อย่างมีประสิทธิภาพภายใต้ต้นทุนที่เหมาะสม ด้วยประสบการณ์
ความชำนาญ และหลักการของการจัดการยานพาหนะจำนวนมาก (Economy of Scales) PFL
จึงสามารถช่วยลดภาระและค่าใช้จ่ายที่ไม่จำเป็นในการบริหารและจัดการยานพาหนะของลูกค้าได้
นอกจากนี้ บริษัทได้จัดตั้ง PL Service Center ขึ้นเพื่อให้บริการลูกค้าในกรณีฉุกเฉินตลอด 24
ชั่วโมง อันเป็นบริการที่สร้างความมั่นใจให้ลูกค้าว่าจะได้รับการดูแลเป็นอย่างดีทุกเวลา
สำหรับสัญญาเช่าส่วนใหญ่จะถูกจัดเป็นสัญญาเช่าดำเนินงาน (Operating Lease )
แต่จะมีบางสัญญาเช่าที่เข้าเงื่อนไขตามมาตรฐานการบัญชีฉบับที่ 29 เรื่อง
การบัญชีสำหรับสัญญาเช่าระยะยาว เช่น มีมูลค่าคงเหลือที่ได้รับการประกัน เป็นต้น ทำให้ PFL
สำหรับสัญญานั้นถูกจัดเป็นสัญญาเช่าการเงิน ( Finance Lease )
ซึ่งลักษณะของสัญญาเช่าประเภทนี้มีจำนวนน้อย

2. PHATRA COMMERCIAL LEASING (PCL) : ได้แก่ การจัดบริการให้ “เช่า”
ทรัพย์สินทุกประเภท ไม่ว่าจะเป็นเครื่องจักรอุปกรณ์การผลิต คอมพิวเตอร์ เครื่องใช้สำนักงาน
หรือยานพาหนะ รวมไปถึงการให้บริการด้านการเงินแก่ลูกค้า
โดยเน้นการใช้ทรัพย์สินนั้นให้เกิดประโยชน์สูงสุด
และขณะเดียวกันก็สามารถวางแผนการผ่อนชำระให้สอดคล้องกับสถานะภาพการเงินของบริษัท ลูกค้า
PCL จะได้รับบริการที่ได้มาตรฐาน และมีค่าเช่าในการใช้บริการที่ไม่สูงนัก
จึงมีความเหมาะสมกับลูกค้าที่ต้องการเน้นการใช้บริการด้านการเงินเป็นหลัก และสัญญาเช่าการเงิน
( Finance Lease ) ของบริษัทส่วนใหญ่ จะเป็นบริการประเภท PCL

การตลาดและการแข่งขัน

ธุรกิจลิสซิ่ง และเช่าซื้อรถยนต์ มีความคล้ายคลึงกันมาก
และมีกลุ่มลูกค้าที่ใกล้เคียงกันมากซึขึ้นอยู่กับวัตถุประสงค์ในการใช้สินทรัพย์และมาตรฐานบัญชีที่เกี่ยวข้อง
ดังนั้นภาวะอุตสาหกรรมยานยนต์ในประเทศจึงส่งผลโดยตรงต่อภาวะธุรกิจลีสซิ่ง โดยในช่วง 1-2
ปีที่ผ่านมา สภาพอัตราดอกเบี้ยภายในประเทศที่ลดลง
ประกอบกับมีการขยายฐานการตลาดยานยนต์เข้ามาสู่ประเทศไทย
ส่งผลให้ธุรกิจมีการแข่งขันที่รุนแรงขึ้นเนื่องจากการขยายฐานการตลาดของผู้ผลิตยานยนต์
มักมีการจัดตั้งบริษัทในเครือเพื่อสนับสนุนการขาย
และมีกิจกรรมทางการตลาดอย่างต่อเนื่องโดยเฉพาะด้านราคา
เนื่องจากมีต้นทุนทางการเงินที่ต่ำและได้รับการชดเชยจากผู้ผลิตยานยนต์ทำให้มีต้นทุนโดยรวมต่ำกว่าผู้ประกอบการรายอื่น

กลยุทธในการแข่งขัน

บริษัทได้มีนโยบายนำจุดได้เปรียบของบริษัทมากำหนดกลยุทธในการแข่งขันดังนี้

1. มุ่งเน้นการเช่าแบบดำเนินงานพร้อมบริการดูแลรักษารถยนต์ (Phatra Fleet Leasing :
PFL)

 กับนิติบุคคลที่มีความจำเป็นในการใช้รถยนต์เพื่อประกอบธุรกิจ

2. นำระบบเทคโนโลยีและสารสนเทศซึ่งเป็นหัวใจสำคัญของการให้บริการแบบ PFL มาใช้

เพื่อสร้างระบบเครือข่ายบริการดูแลรถยนต์ให้ครอบคลุมพื้นที่ทั่วประเทศ

3. ปรับปรุงกระบวนการในการบริการลูกค้าให้กระชับและสะดวกรวดเร็วยิ่งขึ้น

4. บริษัทฯ สร้างตลาดใหม่ด้วยการกำหนดลูกค้ากลุ่มเป้าหมายจากบริษัทชั้นดีที่มีศักยภาพใน

 การใช้ทรัพย์สินจำนวนมาก

5. สร้างความสัมพันธ์อันดีกับผู้ผลิตหรือผู้จัดจำหน่าย โดยการทำงานร่วมกันเสนอให้เช่า

ทรัพย์สินกับลูกค้า ทำให้ผู้ผลิตและผู้จัดจำหน่ายยอมรับในการบริการเพื่อนำไปสู่การแนะ

 นำลูกค้าในอนาคต

ภาวะอุตสาหกรรมและการแข่งขัน 

ธุรกิจลิสซิ่งในประเทศไทยมีลักษณะการดำเนินธุรกิจที่แตกต่างกัน ทั้งด้านทรัพย์สินให้เช่า
และประเภทการให้บริการ โดยอาจสามารถแบ่งลักษณะของผู้ประกอบการธุรกิจลิสซิ่งได้เป็น 2
กลุ่มหลัก กล่าวคือ กลุ่มที่หนึ่ง เป็นบริษัทที่มุ่งเน้นการให้เช่าทรัพย์สินแบบสัญญาเช่าการ และ เช่าซื้อ
กลุ่มที่สอง เป็นบริษัทที่มุ่งเน้นการให้เช่าแบบดำเนินงาน (Operating Lease)
โดยให้บริการเสริมกับลูกค้าควบคู่กับการให้เช่าทรัพย์สิน

หากพิจารณาการเจริญเติบโตของธุรกิจลิสซิ่งที่มุ่งเน้นการให้บริการเช่าแบบลิสซิ่งรถยนต์นั้น
จะเห็นได้ว่ามีแนวโน้มไปในทิศทางเดียวกันกับเศรษฐกิจของประเทศ
รวมทั้งภาวะอุตสาหกรรมยานยนต์ และยอดการจำหน่ายรถยนต์ในประเทศ
สำหรับแนวโน้มการดำเนินธุรกิจในปี 2546
คาดว่าจะมีผู้ประกอบการรายใหม่ให้ความสนใจในธุรกิจลิสซิ่งแบบการเช่าดำเนินงานเพิ่มขึ้นเพื่อเป็นทางเลือกให้กับลูกค้าจึงอาจส่งผลให้ระดับการแข่งขันเพิ่มขึ้นกว่าปีที่ผ่านมาได้
อย่างไรก็ตาม บริษัทได้เตรียมความพร้อมสำหรับการแข่งขันในทุกๆ
ด้านอย่างต่อเนื่องและจริงจังมาโดยตลอด อาทิเช่น
การเพิ่มประสิทธิภาพและพัฒนาการให้บริการอย่างสม่ำเสมอ

ฐานะทางการเงินและผลการดำเนินงานของบริษัทที่ประกอบธุรกิจลิสซิ่ง

จากการที่สมาคมลิสซิ่งไม่ได้จัดเก็บข้อมูลของสมาชิกตั้งแต่ปี 2539
บริษัทจึงได้จัดหาข้อฐานะการเงินและผลการดำเนินการเฉพาะบริษัทที่เป็นสมาชิกสมาคมลีสซิ่งไทยและเป็นบริษัทจดทะเบียนในตลาดหลักทรัพย์แห่งประเทศไทย
ดังต่อไปนี้

หน่วย : ล้านบาท

[TABLE]

หมายเหตุ * ปิดบัญชีสำหรับงวด ปี สิ้นสุด ณ วันที่ 30 กันยายน 2544

** ปิดบัญชีสำหรับงวดปี สิ้นสุด ณ วันที่ 31 ธันวาคม 2544

ฐานะการเงินและผลการดำเนินงาน ณ วันที่ 30 กันยายน 2545

หน่วย : ล้านบาท

[TABLE]

หมายเหตุ * ปิดบัญชีสำหรับปีสิ้นสุด ณ วันที่ 30 กันยายน 2545

** ปิดบัญชีสำหรับงวด 9 เดือน สิ้นสุด ณ วันที่ 30 กันยายน 2545

  การจัดหาผลิตภัณฑ์และบริการ

  แหล่งที่มาของเงินทุน

  บริษัทมีนโยบายในการจัดหาแหล่งเงินทุนในอนาคต
  โดยมุ่งเน้นการจัดหาแหล่งเงินทุนระยะยาวเพื่อให้สอดคล้องกับลักษณะการดำเนินธุรกิจลิสซิ่ง
  และจากประชุมผู้ถือหุ้นสามัญประจำปี เมื่อวันที่ 23 มกราคม 2544
  ผู้ถือหุ้นได้มีมติอนุมัติให้บริษัทออกและเสนอขายหุ้นกู้ภายในวงเงินไม่เกิน 1 ,500 ล้านบาท
  เป็นหุ้นกู้ชนิดไม่มีประกัน ระยะเวลาไม่เกิน 5 ปี การออกหุ้นกู้นั้น
  บริษัทมีวัตถุประสงค์เพื่อเป็นการลดความเสี่ยงที่อาจเกิดขึ้นจากความผันผวนของอัตราดอกเบี้ยในท้องตลาด
  และสอดคล้องกับระยะเวลาการให้เช่าทรัพย์สิน

ณ ปัจจุบันสำหรับหุ้นกู้ที่บริษัทได้ดำเนินการออกแล้วและยังไม่ครบกำหนดไถ่ถอน จำนวน 800
ล้านบาท ได้แก่ หุ้นกู้อายุ 3 ปี ครบกำหนดไถ่ถอนวันที่ 7 กันยายน 2546 อัตราดอกเบี้ยคงที่
จำนวน 400 ล้านบาท
โดยมีวัตถุประสงค์เพื่อที่จะให้ระยะเวลาของเงินกู้ยืมมีความสอดคล้องกับอายุสินทรัพย์ที่บริษัทให้เช่าทรัพย์สิน
ทั้งยังทำให้ต้นทุนการกู้ยืมของบริษัทเป็นอัตราดอกเบี้ยคงที่
ซึ่งจะเป็นการลดความเสี่ยงที่อาจเกิดขึ้นจากความผันผวนของอัตราดอกเบี้ยในท้องตลาด และ
เมื่อวันที่ 6 ธันวาคม 2544 บริษัทได้ทำการออกหุ้นกู้อายุ 3 ปี ครบกำหนดในวันที่ 6 ธันวาคม
2547 อัตราดอกเบี้ยคงที่ จำนวน 400 ล้านบาท ซึ่งการออกหุ้นกู้ในครั้งนี้
บริษัทมีวัตถุประสงค์เพื่อเตรียมนำเงินมาชำระคืนหุ้นกู้ที่ถึงกำหนดชำระในวันที่ 13 ธันวาคม 2544
จำนวน 350 ล้านบาท

  การให้กู้ยืม (การให้เช่าทรัพย์สิน)

นโยบายการให้เช่าทรัพย์สิน

บริษัทมีนโยบายต่าง ๆ ในการให้เช่าทรัพย์สินประเภทลิสซิ่ง ดังต่อไปนี้

1.  ผู้เช่า : บริษัทจะให้เช่าแก่ผู้เช่าที่เป็นนิติบุคคลเท่านั้น
    โดยบริษัทจะพิจารณาคุณสมบัติของลูกค้าผู้ขอเช่า เช่น เป็น นิติบุคคลที่มีผลการดำเนินงานดี
    หรือมีโครงการที่มีความเป็นไปได้สูง ประวัติการเงินดี
    และมีความสามารถในการชำระค่าเช่าได้

2.  วัตถุประสงค์ในการเช่า : ทรัพย์สินที่จะขอเช่าจะต้องนำไปใช้ในกิจการของผู้เช่า
    โดยผู้เช่าจะต้องแจ้งวัตถุประสงค์ในการเช่าให้แก่บริษัท

3.  ทรัพย์สินที่เช่า : ทรัพย์สินที่เช่าจะต้องมีคุณสมบัติดังนี้

-   เป็นทรัพย์สินใหม่ โดยบริษัทจะพิจารณาสภาพ อายุการใช้งานและราคาที่เหมาะสม

-   มีผู้ใช้โดยแพร่หลาย และมีตลาดมือสองรองรับพอควร

-   ไม่ได้ผลิตเพื่อใช้กับผู้ใช้เฉพาะราย

-   สามารถระบุกรรมสิทธิ์การเป็นเจ้าของได้

4.  ระยะเวลาเช่า : ระยะเวลาเช่าอยู่ระหว่าง 3-5 ปี
    แล้วแต่ความเหมาะสมของประเภทและการใช้งาน

5.  เงื่อนไขก่อนการเช่า :
    การกำหนดเงื่อนไขการเช่าจะแตกต่างไปตามความเสี่ยงของแต่ละบริษัท
    ซึ่งอาจเลือกทางใดทางหนึ่งหรือหลายทางจากต่อไปนี้

-   มีบุคคลค้ำประกันการเช่า

-   วางเงินเพื่อค้ำประกันการเช่าในกรณีทรัพย์สินให้เช่ามีลักษณะพิเศษ

-   ไม่มีเงื่อนไขก่อนการเช่า

6.  เงื่อนไขเมื่อสิ้นสุดสัญญาเช่า : ในการเสนอเงื่อนไขการเช่า
    จำเป็นต้องพิจารณาถึงความเสี่ยงของทรัพย์สินที่เช่าในแง่ต่างๆ เช่น
    ความแพร่หลายของผู้ใช้ทรัพย์สินประเภทเดียวกัน แบบ รุ่น ยี่ห้อ ราคาของตลาดมือสอง
    การพัฒนาของเทคโนโลยี การล้าสมัย และลักษณะการใช้งาน เป็นต้น
    บริษัทจะพิจารณาราคาซากของทรัพย์สินที่น่าจะขายได้โดยมีความเสี่ยงไม่มากนัก
    และนำไปใช้ในการคำนวณอัตราค่าเช่า เงื่อนไขหลังการเช่าที่บริษัทเสนอให้แก่ผู้เช่า
    ขึ้นอยู่กับการคาดการณ์ความเสี่ยงของบริษัทว่ามากน้อยเพียงใดสำหรับเงื่อนไขต่างๆ
    ที่ผู้เช่าได้รับหลังสิ้นสุดอายุการเช่า ดังต่อไปนี้

-   ข้อเสนอขายหลังการเช่า (Option to Buy) :
    ผู้เช่าจะได้รับข้อเสนอขายทรัพย์สินจากบริษัทในราคาซากที่เคยกำหนดไว้ในสัญญาเช่า
    โดยผู้เช่าจะใช้สิทธิซื้อหรือไม่ก็ได้

-   คืนทรัพย์สินให้แก่ผู้ให้เช่า (No Option) :
    เมื่อสิ้นสุดสัญญาเช่าผู้เช่าจะต้องคืนทรัพย์สินที่เช่าให้แก่บริษัท

  การบริหารความเสี่ยงจากการให้กู้ยืม

บริษัทได้มีการระมัดระวังในการคัดเลือกลูกค้าโดยใช้ระบบ Sponsoring
ในการพิจารณาอนุมัติเพื่อกลั่นกรอง
เนื่องจากผู้สนับสนุนในแต่ละรายจะมีมุมมองและแนวคิดที่กว้างขวางขึ้น
ทำให้เกิดความรอบคอบมากขึ้น
ซึ่งจะสะท้อนไปถึงปริมาณของลูกหนี้มีปัญหาของบริษัทฯที่มีอยู่ในระดับที่ต่ำ

นอกจากนี้ บริษัทยังได้มีระบบการติดตามการชำระค่าเช่าของลูกค้าอย่างรัดกุม
รวมถึงได้มีการตั้งสำรองหนี้สงสัยจะสูญไว้อย่างเพียงพอ
นอกจากนี้บริษัทยังได้ให้ความสำคัญในการติดตามและศึกษาถึงความผันผวนของภาวะเศรษฐกิจโดยรวมของโลกและของภูมิภาค
สภาวะแวดล้อม แนวโน้ม และปัจจัยที่อาจส่งผลโดยตรงต่อการทำธุรกิจของบริษัท
บริษัทจึงได้จัดตั้งหน่วยงานพัฒนาธุรกิจเพื่อศึกษา
ในเรื่องต่างๆเพื่อใช้ประกอบการตัดสินใจให้ทันท่วงที สำหรับผลกระทบที่อาจมีขึ้นต่อบริษัท

การควบคุมดูแล การอนุมัติการให้กู้ยืมและการติดตามลูกหนี้

ขั้นตอนการประกอบธุรกิจลิสซิ่งของบริษัท

บริษัทมีการแบ่งขั้นตอนในการประกอบธุรกิจลิสซิ่ง ออกเป็น 6 ขั้นตอน คือ

1.  การพิจารณาเครดิตของลูกค้า : บริษัทจะสอบถามข้อมูลความต้องการเช่าจากลูกค้า เช่น
    ทรัพย์สินที่ต้องการเช่า วัตถุประสงค์การใช้งาน ระยะเวลาการเช่า เงื่อนไขการเช่า
    เหตุผลการเลือกเช่าแบบลิสซิ่ง ซึ่งรวมถึงประวัติผลการดำเนินงาน
    ประเภทวงเงินและสถาบันการเงิน ที่ลูกค้าใช้อยู่และเอกสารต่างๆ ประกอบการพิจารณา
    ซึ่งจากข้อมูลดังกล่าว
    เจ้าหน้าที่ฝ่ายการตลาดจะพิจารณาเสนอเงื่อนไขการเช่าตามนโยบายการให้เช่าทรัพย์สินของบริษัท

2.  การขออนุมัติ : บริษัทได้ใช้ระบบผู้สนับสนุน (Sponsor System)
    ในการอนุมัติให้เช่าทรัพย์สิน ซึ่งระบบการอนุมัติดังกล่าว กลุ่มผู้สนับสนุน (Sponsor)
    ประกอบด้วยผู้บริหารระดับผู้อำนวยการฝ่ายต่างๆ ทั้งนี้ตามขั้นตอนการอนุมัติให้เช่า
    เมื่อลูกค้าตกลงในเงื่อนไขที่บริษัทได้เสนอไปเบื้องต้นแล้ว หากมูลค่า
    ค่าเช่าที่จะทำในครั้งนี้รวมกับมูลค่าค่าเช่าในสัญญาเดิมที่ยังไม่ถึงกำหนดชำระค่าเช่าไม่เกิน 10
    ล้านบาท เจ้าหน้าที่ฝ่ายการตลาดจะทำหน้าที่เสนอรายงานแก่ผู้สนับสนุน 1 ท่าน
    เพื่อรับรองความถูกต้อง
    จากนั้นผู้สนับสนุนดังกล่าวจะส่งรายงานที่รับรองความถูกต้องแล้วไปยังผู้สนับสนุนอีก 2 ท่าน
    เพื่ออนุมัติการให้เช่าทรัพย์สิน ในกรณีที่ค่าเช่ารวมดังกล่าวมากกว่า 10 ล้านบาท
    จะต้องให้กรรมการผู้จัดการเป็นผู้อนุมัติอีกขั้นหนึ่ง

3.  การทำสัญญา :
    รายงานขออนุมัติที่ได้รับอนุมัติจะถูกจัดทำเป็นสัญญาเช่าเพื่อเสนอแก่ผู้เช่าลงนาม

4.  การจัดซื้อทรัพย์สิน : เมื่อผู้เช่าลงนามในสัญญาเช่าแล้ว
    บริษัทจึงจัดซื้อทรัพย์สินตามคุณสมบัติที่ตกลงไว้
    โดยมีช่องทางการจัดซื้อผ่านผู้ขายที่บริษัทจัดหาเองหรือผู้ขายที่ผู้เช่าจัดหาให้

5.  การส่งมอบทรัพย์สิน : บริษัทจะจัดส่งทรัพย์สินให้ผู้เช่า จดทะเบียนและจัดทำประกันภัยทรัพย์สิน
    ซึ่งเป็นส่วนหนึ่งของบริการของบริษัท
    พร้อมกับดำเนินการเงื่อนไขก่อนการเช่าให้แล้วเสร็จและถือเป็นการเริ่มต้นสัญญา

6.  การสิ้นสุดสัญญาเช่า :
    เมื่อสิ้นสุดสัญญาเช่าและผู้เช่าได้ปฏิบัติตามเงื่อนไขที่ระบุในสัญญาตลอดระยะเวลาเช่าและไม่มีหนี้สินค้างชำระแก่บริษัทลูกค้าจะได้รับเสนอเงื่อนไขหลังการเช่าตามที่ได้ระบุในสัญญา

  นโยบายเกี่ยวกับควบคุมและติดตามลูกหนี้ค้างชำระ

บริษัทมีนโยบายควบคุมลูกหนี้ค้างชำระอย่างเข้มงวด โดยมีขั้นตอนการทวงถาม คือ

1.  กรณีที่ลูกค้าค้างชำระในระยะ 1 เดือนแรกจะติดตามโดยเจ้าหน้าที่การเงิน
    โดยออกเป็นจดหมายทวงถามหนี้สินที่ค้างชำระ

2.  การค้างชำระเกิน 2 เดือน จะส่งเรื่องให้เจ้าหน้าที่เร่งรัดหนี้สินติดตามทวงหนี้

3.  ส่งเรื่องให้สำนักกฎหมายดำเนินการตามขั้นตอนทางกฎหมายต่อไป
    โดยบริษัทจะดำเนินการติดตามเพื่อยึดคืนควบคู่กันไป
    ในกรณีที่ได้ดำเนินการยึดคืนทรัพย์สินมาจำหน่ายและมูลค่าทรัพย์สินที่จำหน่ายได้ไม่เพียงพอกับมูลค่าความสูญเสียที่เกิดขึ้นจริง
    บริษัทโดยสำนักงานกฎหมายจะดำเนินการฟ้องร้องเรียกค่าเสียหายต่อไปจนครบจำนวนตามที่ได้ระบุไว้ในสัญญา

  เงินลงทุน

- ไม่มี -

  การจัดหาแหล่งเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  - ไม่มี -